# Joana Raspall i Juanola

Joana Raspall i Juanola (Barcelona, 1 de juliol de 1913 – Sant Feliu de Llobregat, 4 de desembre de 2013) fou una bibliotecària, poetessa i lexicògrafa catalana.

## Citacions

* Ells van decidir que el català no, però jo vaig triar que el català sí.
       Ara llegim, 29 de juny de 2013.
* Hem de saber que a la Terra l'últim mèrit que ha sortit de la nostra projecció vital és la idea del bé. Del bé vol dir de la perfecció, de la bondat, de l'ordre. I tot això que ara s'està perdent. Doncs si volem ser útils hem de procurar que això sigui viu. Tota la resta quedarà enrere: el que hem escrit, el que hem dit... Si no porta l'impuls espiritualista, no val res.
       Lletres. Num. 59, (juny - agost 2013).
* La majoria d'escriptors escriuen per fer-se veure, per fer-se valorar, per dir coses i que la gent digui: oh, aquest, que bé que ho ha dit. És per presumir, com qui es posa un vestit maco. També ho fan els ballarins, també ho fan els pallassos...
       Lletres. Num. 59, (juny - agost 2013).
* No he escrit mai inventant: he escrit sempre coses veritables.
       Lletres. Num. 59, (juny - agost 2013).
* Tot el que he fet per als nens és fet amb una idea d'educació. Sempre.
       Lletres. Num. 59, (juny - agost 2013).

### Poesia

* Només amb un somriure / que em facis, tot passant, / ja m'omplo d'alegria / i veig el món més gran.
       «Només», Font de versos. Barcelona: Baula, 2003.
* Vull deixar amor i somnis i paraules / que durin més que jo, al cor dels altres.
       Jardí vivent.

## Citacions sobre Joana Raspall

* Hi ha dues aportacions molt importants de Raspall, a la dècada dels 30: la seva reclamació d'una biblioteca infantil com a servei indispensable, cosa totalment revolucionària a l'època, i el vessant vocacional de la seva feina, que ens recorda que un bibliotecari és molt més que un funcionari. Per sobre de tot, ha de defensar uns valors.
       Ara llegim, 29 de juny de 2013. — Carme Fenoll
* Raspall és la nostra María Moliner, no tant sobre lexicografia sinó sobre paremiologia: em fascina la capacitat de sistematitzar les frases fetes, que acaben convertides en versos col·lectius.
       Ara llegim, 29 de juny de 2013. — Màrius Serra
* Va contribuit clarament a garntir la pervivència i el progrés d'una llengua, una identitat i un país.
       Diari Ara , 5 de desembre de 2013. — Artur Mas
* Al llarg del seus cent anys va expressar com ningú aquesta voltuntat que el català seguís sent una llengua per a tothom.
       Diari Ara , 5 de desembre de 2013. — Ferran Mascarell
* Sempre va estar predisposada a totes les col·laboracions possibles que li proposàvem. Això també formava part del cos d'elit que representaven les bibliotecàries de la seva generació.
       Diari Ara , 5 de desembre de 2013. — Carme Fenoll
* Joana Raspall és una persona que deixa un llegat immens, fet de talent i d'esperit de servei i generositat
       Diari Ara , 5 de desembre de 2013. — Carme Arenas
* Els seus haikus tenen unes imatges precioses. Ens acosten a la natura d'una manera bestial
       Diari Ara , 5 de desembre de 2013. — Joan Dausà

## Referències

* 1 2 3 Nopca, Jordi «Els 100 anys de Joana Raspall». Ara llegim, (29-06-2013) [Consulta: 7 juliol 2013].
* 1 2 3 4 Ballart, Pere; Julià, Jordi «Entrevista Joana Raspall: «En tot el que he escrit hi ha una idea d’educació»». Lletres : Revista de llibres i cultura dels Països Catalans, Núm. 59, (juny - agost 2013) [Consulta: 7 juliol 2013].
* ↑ «Antologia». Associació d'Escriptors en Llengua Catalana. Arxivat de l'original el 1386569399. [Consulta: 4 desembre 2013].
* ↑ Llavina, Jordi «El que hem donat». Presència, (15 - 21 abril 2011), pàg. 22.
* 1 2 3 4 5 Ribas Tur, Antoni «Mor Joana Raspall, 100 anys al servei de les lletres i el país». Diari Ara, (05-12-2013) [Consulta: 6 desembre 2013].

## Enllaços externs

* Any Joana Raspall